КIуэкIуэ Юрий Къэбэрдей-Балъкъэрым щыщ ухуакIуэхэм ехъуэхъуащ я IэщIагъэм епха махуэшхуэмкIэ
КъБР-м и Iэтащхьэ КIуэкIуэ Юрий республикэм щыщ ухуакIуэхэм я IэщIагъэм епха махуэмкIэ ехъуэхъуащ.
А IэнатIэм и лэжьакIуэхэмрэ илъэс куэдкIэ а IэщIагъэм ирилэжьахэмрэ зэрызахуигъэзам щыжеIэ:
«Ухуэныгъэ комплексым сыт и лъэныкъуэкIи зыщIэгъэкъуэныр къэралым нобэ гулъытэ нэхъыбэ зыхуищIхэм ящыщщ. ЦIыхухэм къагъэсэбэпыну ят ухуэныгъэщIэхэр — школхэр, псэупIэхэр, производственнэ объектхэр, сымаджэщхэмрэ щэнхабзэм и IуэхущIапIэхэмрэ — а псори фэ фи лэжьыгъэфIым кърикIуауэ аращ.
Псалъэ нэхъ гуапэ дыдэхэр яхуэгъэзащ ветеранхэм. Абыхэм лэжьыгъэм щызэтраухуа хабзэ дахэхэрщ IэнатIэм адэкIи псынщIэу зиужьыным лъабжьэ быдэ хуэхъуар. Къэбэрдей-Балъкъэрым и ухуакIуэхэм фIыщIэшхуэ яхузощI я лэжьыгъэфIым, я IэщIагъэм зэрыхуэIэкIуэлъакIуэм, апхуэдэуи къыхаха Iуэхум зэрыхуэпэжым папщIэ».
КъБР-м и Iэтащхьэмрэ Правительствэмрэ я пресс-IуэхущIапIэ.
